recursal/SuperWikiNEXT-32B huggingface dataset:
Kittillä kaevandus
**Kittilä kaevandus** (tuntud ka kui Suurikuusikko kaevandus) on kullakaevandus Soomes.

See kuulub firmale Agnico-Eagle Limited ning asub 36 kilomeetrit Kittilä linnast põhjas. Kaevanduses hakati kulda kaevandama aastal 2008.

Kittilä kaevanduses on ka pommivarjend. Selle olemasolu nõuab 1917. aastal kehtestatud seadus.

Ajalugu
-------

1986. aastal avastati Kittilä linna lähedalt kulda. Seejärel saatis Soome geoloogiateenistus piirkonda uurimisrühma. Teemantpuurimisi tehti aastani 1991, mil uurimus lõppes. Avatud karjääri rajamine algas aastal 2007 ning maaki hakati kaevandama 2008. aasta mais.

Kaevetööd
---------

Caterpillar 777
Maagitsoon Kittilä kaevanduses on hinnanguliselt 4,5 kilomeetrit pikk, 3,3 kilomeetrit lai ja 1,1 kilomeetrit sügav. Puurimistöid teostatakse Sandviki ja Atlas Copco puurseadmetega, maak laaditakse Caterpillar 777 veoautole, kasutades Caterpillar 385 hüdraulilisi ekskavaatoreid. Kaevetööde kestuseks hinnatakse vähemalt 5 aastat.

Maa-aluse kaevanduse arendus algas 2006. aasta oktoobris. Juurdepääsu tunnelid on 8 meetrit laiad, mis võimaldab kasutada kuni 60 tonnise kandevõimega veokeid.

Viited
------

1. 1 2  Sylvester, Brian (detsember 8–14, 2008). "Agnico bewitched by Kittila". The Northern Miner.
2. 1 2  Lovejoy, Carl (jaanuar–veebruar 2009). Mining Magazine. London. 200 (1/2): 16–19. ISSN 0308-6631.
"Alexander Rosenberg" suunab siia. Teiste tähenduste kohta vaata lehekülge Alexander Rosenberg (täpsustus).
**Alexander Anton Rosenberg** (21. august 1839 Võidula mõis, Vändra kihelkond – 27. mai 1926 Tartu) oli Eesti arstiteadlane ja morfoloog.

Rosenberg õppis Tartu Ülikoolis arstiteadust aastail 1858–1865 ja sai meditsiinidoktori kraadi aastal 1867. Ta oli Tartu Veterinaariainstituudi professor aastail 1868–1893. Ta uuris neerude ja jäsemeluude embrüoloogiat. Aastail 1877–1882 kogus Lõuna-Prantsusmaalt suure kollektsiooni subfossiilsete ja retsentsete loomade luid ja hambaid.

Elulugu
-------

Alexander Anton Rosenberg oli baltisakslane ja klaasivabriku juhataja poeg.

Õppis 1858–65 TÜ arstiteaduskonnas; meditsiinidoktor (1867, TÜ), väitekiri "Untersuchungen über die Entwicklung der Teleostierniere". Oli 1868–69 Tartu Veterinaariakooli zootoomia ja füsioloogia adjunkt, 1869–73 professor, 1873–76 Tartu Veterinaariainstituudi (TVI) erakorraline professor ja 1876–93 korraline professor, 1893–1915 TVI raamatukogu juhataja. Aastast 1898 TVI auliige. Oli Saksa Looduseuurijate Akadeemia Leopoldiana auliige ning Looduseuurijate Seltsi tegev- ja auliige.

Teadustöö
---------

Uurimisvaldkond: loomade neeru- ja jäsemeluude embrüonaalne areng. 3 teadustrükist. Kogunud üle 20 000 ühiku subfossiilsete ja retsentsete loomade luid ja hambaid (1877 ja 1882 Lõuna-Prantsusmaalt). Määranud arheoloogilistel kaevamistel leitud luid.

Tunnustus
---------

* 1886 – valiti Leopoldina liikmeks

Viited
------

1. 1 2 3 4  Eesti teaduse biograafiline leksikon, 3. köide
2. ↑  EE 14: 435.
3. ↑  Arnold Hasselblatt: *"Album Academicum der Kaiserlichen Universität Dorpat"*, Dorpat: C. Mattiesen, 1889, lk.505 Nr.6914

Teoseid
-------

* Ueber die Entwicklung des Extremitäten-Skelettes bei einigen durch Reductionen ihrer Gliedmassen characterisirten Wirbelthieren. // Z. f. wiss. Zoologie (1873) 231.

Kirjandus
---------

* EE 14, 435
* Album Academicum der Kaiserlichen Universität Dorpat. Dorpat, 1889, 505
* Tehver, J. Einiges aus der Geschichte der Dorpater Veterinärschule und des Veterinär-Instituts. // Eesti Loomaarstlik Ringvaade, (1931) 4/5, 127, 152–153
* Tehver, J. Paaver, K. Aleksander ja Emil Rosenbergid – väljapaistvad Tartu morfoloogid. // EL 1 (1963), 33–35
* Paaver, K. Täiendusi Aleksander Rosenbergi eluloo kohta. // EL (1964) 4, 233
* Ernits, E. Professor Alexander Rosenbergi morfoloogiakoolkonnast. // TÜ ajaloo küsimusi. XXI. 1987, 192–197.
* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
|  |
| --- |
|  **Poks** |
| Riik |  | Ungari |
|  |
| Kuld | 1948 | Kukk-kaal |
|  |
| 1. ring | 1949 | Kukk-kaal |

**Tibor Csík** (2. september 1927 Jászberény - 22. juuni 1976 Sydney) oli Ungari poksija.

Csík oli kokku kahekordne Ungari meister – sulgkaalus (kuni 57 kg) 1946. aastal ja kukk-kaalus (kuni 54 kg) 1948. aastal.

Csík võitis kukk-kaalus (kuni 54 kg) 1948. aasta Londoni olümpiamängude poksivõistlustel kuldmedali ja tuli olümpiavõitjaks.

Csík osales kukk-kaalus (kuni 54 kg) 8. Euroopa meistrivõistlustel (Oslo, 1949), kuid kaotas 1. ringis Sulo Seitolale (Soome) ja jäi edasisest medaliheitlusest välja.

Csík oli aktiivne osaline Ungari 1956. aasta ülestõusus. Ta põgenes pärast ülestõusu mahasurumist Austraaliasse.

Viited
------

1. ↑  14. suveolümpiamängude poksivõistlus. London 1948. Tulemused inglise keeles
2. ↑  "8. Euroopa meistrivõistlused poksis. Oslo 1949. Tulemused inglise keeles" (PDF). Originaali (PDF) arhiivikoopia seisuga 2. veebruar 2014. Vaadatud 2. juulil 2012.

Välislingid
-----------

* Tibor Csík saidil Olympedia Muuda Vikiandmetes
Alexander Hörschelmann, 1861-1867
Alexander Hörschelmann, 1880ndatel
**Alexander Anton Wilhelm Hörschelmann** (11. august 1836 Martna – 30. mai 1885 Tallinn) oli Eesti vaimulik.[*viide?*]

Alexander Anton Hörschelmann sündis Martna Püha Martini koguduse õpetaja Otto August Leopold Hörschelmanni ja Charlotte Wilhelmine Marie Hörschelmanni (sünd. Luther) pojana. Tema emapoolne vanaisa oli Tallinna kaupmees Dietrich Martin Luther. Vaimulikukutse valisid ka tema vennad Ferdinand Dietrich Nicolai, August Konstantin ja Johannes Eduard Robert.[*viide?*]

Õppis Tallinna toomkoolis 1850–1854 ning Tartu ülikooli usuteaduskonnas aastatel 1855–1858. Oli koduõpetaja Kloodil. Eestimaa pastorvikaar 10. veebruar 1863.[*viide?*]

Kutsuti Hageri Lambertuse koguduse õpetajaks 12. mail 1864 (introdutseeriti 21. juunil 1864). Aastal 1865 asutas ta Hageri abipiibliseltsi ja oli selle eestseisja. Alates 8. oktoobrist 1876 oli Harjumaa koolikomisjoni vaimulik liige, tegutses köstri- ja pastorileskede kassa juures. Kuna kogudus oli mitmeid kordi suurenenud, algatas kiriku uuendamiseks korjanduse, kuid 1882 tabas teda kirikumõisas pikselöök ning ta jäi seda põdema kuni surmani.

Isiklikku
---------

Tema väimees oli Koeru Maarja-Magdaleena koguduse õpetaja Adolf Georg Haller.[*viide?*]

Esivanemad
----------

|  |
| --- |
|  **Alexander Anton Hörschelmanni esivanemad**  |
| **Alexander Anton Hörschelmann(1836–1885)** | Otto August Leopold Hörschelmann(1800–1874) | Ferdinand Ludwig Hörschelmann(1773–1852) | Ernst August Wilhelm Hörschelmann(1743–1795) |
| ... |
| ... | ... |
| ... |
| Charlotte Wilhelmine Marie Luther | Dietrich Martin Luther(1772–1861) | Georg Christian Luther(1717–1800) |
| ... |
| Marianne Johanna Hörschelmann | Ernst August Wilhelm Hörschelmann(1743–1795) |
| ... |

Vaata ka
--------

* Hörschelmann

Viited
------

1. ↑  Liivi Aarma Põhja-Eesti vaimulike lühielulood 1525-1885 Tallinn 2007
**Kemal el-Sheik** (2. veebruar 1919 – 2. jaanuar 2004) oli Egiptuse filmirežissöör. 

El-Sheiki režissööridebüüt oli film "Maja nr 13", mis põhines tõestisündinud lool hüpnotiseerijast, keda kahtlustati mõrvas. Kokku lavastas ta 35 filmi. Viimases filmis katsetas ta teadusliku fantastikaga, kuid sellel filmil ei olnud kassaedu. 

Pärast viimase filmi tegemist oli el-Sheik kõrge ametnik kultuuriministeeriumis ning ta valiti Egiptuse artistide ametiühingu juhiks. 
Egiptuse filmikriitik Tarek Shinawy nimetas el-Sheiki režissööride vürstiks. 

Pärast Kuuepäevast sõda 1967, mille käigus Iisrael hõivas maad Egiptuselt, Süürialt ja Jordaanialt, lavastas el-Sheik mitu poliitilist filmi, mis kajastasid Egiptuse kaotusmeeleolu. 

Pärast poliitiliste filmide lavastamist el-Sheiki kuulsus kasvas, kuid ta ei tahtnud, et teda peetaks üksnes üheks paremaks poliitiliste filmide tegijaks. Ta hindas oma võimet käsitleda kõige erinevamaid teemasid. 

El-Sheik oli Amira Fayedi abikaasa ning poja ja tütre isa.
**Augustuse ja Tiberiuse sild**, ka **Augustuse sild** või **Tiberiuse sild**, tavaliselt tuntud kui Tiberiuse sild, on esimesel aastasajal valminud 5-kaareline kaarsild Itaalias Riminis. Marecchia jõele Istria kivist ehitatud 5 kaarega liigendatud silla pikkus on 62 meetrit, laius 8,6 meetrit; silla keskpunkti suunas suurenevate kaarte suurim keskmine pikkus on 10,6 meetrit.

Silla ehitamist alustati aastal 14, keiser Augustuse valitsusajal, sild valmis keiser Tiberiuse valitsusajal, umbes aastal 21. Sild oli osa Aemiliuse teest.

Sild purustati gootide poolt 580. aastal, taastati paavst Innocentius XI poolt 1680. aastal.

Tiberiuse silda on kujutatud Rimino vapil. II maailmasõja käigus, Rimino lahingus (IX 1944), jäi sild purustamata.

Galerii
-------

* Ladinakeelne kirje sillalLadinakeelne kirje sillal
* 
* 
* 
*

Kirjandus
---------

* O’Connor, Colin (1993). *Roman Bridges*. Cambridge University Press. Lk-d 84f. (I117). ISBN 0-521-39326-4.

Välislingid
-----------

 Tiberiuse sild – pildid, videod ja helifailid Wikimedia Commonsis
* Tiberiuse sild Rimini kodulehel (itaalia ja inglise keeles)
**Kaalutud keskmine** on kaaludega varustatud suuruste keskmine, mis leitakse valemist 

{\displaystyle {\bar {a}}=\left({\frac {\sum \_{i=1}^{n}b\_{i}\cdot a\_{i}^{p}}{\sum \_{i=1}^{n}b\_{i}}}\right)^{\frac {1}{p}}=\left({\frac {b\_{1}\cdot a\_{1}^{p}+\cdots +b\_{n}\cdot a\_{n}^{p}}{b\_{1}+\cdots +b\_{n}}}\right)^{\frac {1}{p}},\,}
kus {\displaystyle a\_{1},a\_{2},...a\_{n}} tähistavad keskmistatavaid suuruseid, {\displaystyle b\_{i}>0} neile vastavaid kaalusid ja *p* ≠ 0 on fikseeritud reaalarv, mida nimetatakse kaalutud keskmise *järguks*.

Kui p = 1, siis nimetatakse kaalutud keskmist **aritmeetiliseks kaalutud keskmiseks**. Tihti nimetatakse kaalutud keskmiseks just viimast.

Kui kõik kaalud on võrdsed, siis nimetatakse kaalutud keskmist enamasti astmekeskmiseks.

Rakendused
----------

Kaalutud keskmist kasutatakse näiteks ülikoolides kaalutud keskmise hinde ja väärtpaberiturgudel päeva keskmise hinna arvutamiseks. Kaaludeks võivad vastavatel puhkudel olla õppeainete ainepunktide arv ja aktsiate arv tehingutes, kaalutavateks arvudeks hinded ja hinnad.

Vaata ka
--------

* Kaalutud geomeetriline keskmine
* Kaalutud harmooniline keskmine
* Aritmeetiline keskmine

Viited
------

1. ↑   Ü. Kaasik, Matemaatikaleksikon (2002)
**Ceppaloni** on linnaks nimetatav omavalitsusüksus (*comune*) Itaalias Campania maakonnas Benevento provintsis. Ceppaloni sai linnaõigused vabariigi presidendi 1960. aasta 3. juuni dekreediga.

Ceppaloni kõrgus merepinnast on 368 meetrit, asustustihedus keskmiselt 142 inimest ruutkilomeetri kohta.

Ceppaloni
Barba kanjon

Haldus
------

Ceppaloni piirneb järgmiste omavalitsusüksustega: Altavilla Irpina (AV), Apollosa, Arpaise, Chianche (AV), Montesarchio, Roccabascerana (AV), San Leucio del Sannio, San Nicola Manfredi, Sant'Angelo a Cupolo.

Ceppaloni halduspiirides asuvad järgmised asulad ja asumid: Barba, Beltiglio, Ripabianca, San Giovanni di Ceppaloni, Santa Croce, Tufara Valle.

Loodus
------

Sabato jõgi Barba juures
Ceppaloni territoorium on valdavalt mägine, madalaima koha kõrgus merepinnast on 148 meetrit, kõrgeim koht asub 558 meetri kõrgusel merepinnast.

Ajalugu
-------

Esimesed teated Ceppaloni kohta on pärit 8. sajandist.

Mälestusmärgid ja vaatamisväärsused
-----------------------------------

* Castello di Ceppaloni

Ceppaloni kastell
* Taverna di Rotola

Rotola tavern, 16. sajand
* Palazzo Foglia

Foglia palee San Giovannis, 18. sajand
* Stretto di Barba

Barba kanjon
### Sakraalarhitktuur

* Chiesa di San Nicola vescovo, Ceppaloni, 12.–13. sajand
* Chiesa della Santissima Annunziata

Ceppalonis asuv barokkstiilis Santissima Annunziata kirik (endine klooster) pühitseti sisse 1507. aastal
* Chiesa di Maria Santissima Assunta (Santa Croce)
* Chiesa dell'Immacolata (Barba)
* Chiesa di Maria Santissima del Rosario

Beltiglios asuv Maria Santissima del Rosario kirik pühitseti sisse 1630. aastal
* Chiesa di San Giovanni Battista

Ristija Johannese kirik San Giovannis rajati 12. sajandil
* Chiesa del SS.RosarioChiesa del SS.Rosario
* Chiesa della Santissima AnnunziataChiesa della Santissima Annunziata
* Ristija Johannese kirikRistija Johannese kirik
* Chiesa SS. AnnunziataChiesa SS. Annunziata
* Chiesa M. SS. Assunta - S.CroceChiesa M. SS. Assunta - S.Croce
* San Nicola vescovoSan Nicola vescovo
* San Nicola kirikutornSan Nicola kirikutorn

Infrastruktuur
--------------

### Raudtee

Umbes 10 km kaugusel Beneventost asuvat Ceppalonit läbib kaks raudteeliini, Benevento-Avellino ja Benevento-Cancello liin.

Viited
------

1. ↑  "DiPI Online - Dizionario di Pronuncia Italiana". Originaali arhiivikoopia seisuga 9. oktoober 2018. Vaadatud 27. juuni 2013.
2. ↑  Popolazione Residente al 1° Gennaio 2018, vaadatud 16.03.2019.

Kirjandus
---------

* Alfredo Rossi, *Ceppaloni. Storia e societ? di un paese del regno di Napoli*, ed. Pro Loco di Ceppaloni, 2011. ISBN 978-88-906209-0-4.
* Carmine Porcaro, *Ceppaloni tra cronaca e storia (876-1982)*, ed. Spazio 2000, Napoli, 1982.

Välislingid
-----------

 Ceppaloni – pildid, videod ja helifailid Wikimedia Commonsis
* Koduleht (itaalia keeles)
* Pro Loco di Ceppaloni
|  |
| --- |
|  |
| Medalikohad |
| Euroopa meistrivõistlused |
| **Kuld** | 2021 |  |

**Alex Meret Cavaliere** (sündinud 22. märtsil 1997 Udines) on Itaalia jalgpallur, kes mängib väravavahina Itaalia kõrgliigaklubis Napoli ja Itaalia jalgpallikoondises.

Ta alustas klubikarjääri kodulinnaklubis Udinese. Klubi põhimeeskonnas debüteeris ta 2. detsembril 2015 Itaalia karikamängus Atalanta vastu, kuid liigadebüüt jäi Udineses tegemata. Aastatel 2016–2018 oli ta Napolis laenul SPAL-is. 2017. aastal võitis ta SPAL-iga Itaalia esiliiga ja tõusis kõrgliigasse.

2018. aasta juulis sõlmis Meret lepingu Napoliga. Üleminekusumma oli 35 miljonit eurot.

Aastatel 2012–2019 mängis Meret Itaalia noortekoondistes. Itaalia jalgpallikoondises tegi Meret debüüdi 18. novembril 2019 EM-i valikmängus Armeenia vastu. 2021. aastal tuli ta Itaalia koondisega Euroopa meistriks, kuid Meret oli Itaalia meeskonnast ainus, kes üheski mängus väljakule ei pääsenud.

Saavutused
----------

SPAL
* Serie B: 2016–17

Napoli
* Coppa Italia: 2019–20

Viited
------

1. ↑  Gladwell, Ben (5. juuli 2018). "Napoli sign Fabian Ruiz from Real Betis and Alex Meret from Udinese". *ESPN FC*. Vaadatud 5. juulil 2018.
2. ↑  "Meret arrives for Napoli". *Football Italia*. Vaadatud 5. juulil 2018.
3. ↑   (vaadatud 7.2.2023)
4. ↑  "Meret campione d'Europa con zero minuti giocati: è l'unico della rosa azzurra". www.goal.com. 11. juuli 2021. Vaadatud 17. juulil 2021.
|  |  |
| --- | --- |
|  |  *See artikkel räägib Lõuna-Aafrika Vabariigi linnast; tanki kohta vaata artiklit Centurion (tank)* |

---

**Centurion** (kuni 1995. aastani *Verwoerdburg*) on linn Lõuna-Aafrika Vabariigis Gautengi provintsis Tshwane linnaringkonnas.

1904. aastal asutati praeguse Centurioni asukohas Droogegrondi farmi territooriumil asula, millele anti nimeks Lyttelton Township. 1964. aastal sai Lyttelton linnaõigused. 1967 aastal nimetati Lyttelton ümber Verwoerdburgiks. See nimi anti linnale Lõuna-Aafrika Vabariigi mõrvatud peaministri Hendrik Verwoerdi mälestuseks. 28. juunil 1995 sai Verwoerdburg uueks nimeks Centurion.

Lõuna-Aafrika Vabariigi 2011. aasta rahvaloenduse andmetel oli Centurioni elanikest valgeid 58,97%, mustanahalisi aafriklasi 29,30%, India või Aasia päritolu inimesi 8,42%, värvilisi 2,33% ja teisi 0,98%. Afrikaani keelt pidas emakeeleks 49,43%, inglise keelt 25,99%, pedi keelt 5,23%, tsvana keelt 3,74%, suulu keelt 3,27%, sotho keelt 2,85%, koosa keelt 2,62%, tsonga keelt 1,43%, ndebele keelt 1,31% ja venda keelt 1,26%.

Viited
------

1. ↑  Verwoerdburg is renamed Centurion SA history
2. ↑
|  |
| --- |
|  |
| Medalikohad |
| Taliolümpiamängud |
| **Kuld** | 2014 | jäähoki |

**Alexander Pietrangelo** (sündinud 18. jaanuaril 1990 King Citys Ontario provintsis) on Kanada jäähokimängija, kes mängib kaitsjana NHL-i klubis Vegas Golden Knights. Ta on klubi meeskonna asekapten.

2008. aastal valis St. Louis Blues ta NHL-i *draft* '​is neljanda valikuna. Hooajal 2006–07 mängis ta Ontario Hockey League'i (OHL) klubis Mississauga IceDogs ning seejärel kaks hooaega Niagara IceDogsis. Bluesi meeskonnas tegi ta NHL-is debüüdi 10. oktoobril 2008 mängus Nashville Predatorsi vastu. Hooaegadel 2008–09 ja 2009–10 sai ta Bluesi meeskonnas NHL-is väljakule vastavalt kaheksas ja üheksas mängus, mängides neil hooaegadel jätkuvalt põhiliselt veel OHL-is.

Bluesi põhikoosseisu kuulus Pietrangelo alates hooajast 2010–11. 2016. aastal sai ta Bluesi kapteniks. 2019. aastal võitis ta Bluesiga Stanley karika, kui finaalseerias alistati mängudega 4:3 Boston Bruins. Hooaja 2018–19 väljalangemismängudes oli ta Bruinsi mängija Torey Krugi kõrval enim väravasööte andnud mängija. Pietrangelo oli ühtlasi väljalangemismängude kõige resultatiivseim kaitsemängija (19 punkti). Ta lõi värava Stanley karika otsustavas seitsmendas mängus.

2020. aasta oktoobris sõlmis ta seitsmeaastase lepingu Golden Knightsiga.

Hooaegadel 2011–12, 2013–14 ja 2019–20 on Pietrangelo valitud *Second All-Star Team* '​i. Aastatel 2018 ja 2020 on ta osalenud NHL-i tähtede mängul.

Kanada jäähokikoondise tuli Pietrangelo 2014. aastal olümpiavõitjaks. 2011. aasta maailmameistrivõistlustel valiti ta turniiri parimaks kaitsjaks.

Välislingid
-----------

* Alex Pietrangelo NHL.com lehel
* Alex Pietrangelo hockeydb.com lehel
**Arvo Tinni** (17. juuni 1935 Keila – 17. jaanuar 2023) oli eesti päritolu Austraalia teeinsener. 

Arvo Tinni elutee sarnaneb teiste eesti sõjapõgenike omaga: algul transiitlaager Saksamaal, siis väljarändamine Austraaliasse. 

1950. aastal, vaevu 15-aastaselt ja umbkeelsena uuel kodumaal Austraalias maabunud Arvo töötas end tippu, aga jäi selle käigus Eesti patrioodiks. 

1959. aastal lõpetas ta Uus-Lõuna-Walesi Ülikooli tsiviilinsenerina.

1959. aastast töötas Arvo Tinni teedeehituses. Aastatel 1960–1990 Uus-Lõuna-Walesi osariigi Maanteeametis, sealhulgas 1985–1990 peainsenerina. 1990. aastal asutas ta oma ettevõtte Tinni Management Consulting. Aastatel 1995–2011 nõustas ettevõtet Abigroup Contractors Pty Ltd.

Ta rajas mitmeid unikaalseid objekte, kiirteid, sildu ja ehitisi. Üks keerulisemaid ja mastaapsemaid tema juhitud projekte oli Warringah' kiirtee Põhja-Sydneys. Tinni ise ei nimetanud end teeinseneriks, vaid betoonimeheks, sest betoon oli tema sõnul parim ja tänuväärseim materjal teede ja sildade ehitusel. 

Üks Tinni viimaseid ja tähelepanuväärsemaid töid on 40 kilomeetrit pikk monoliitne betoontee. See tähendab, et tee on üks terviklik ja katkematu betoonlint, mille laius on 12 meetrit ja pikkus 40 kilomeetrit. 2005. aastal valminud neljarealine Sydney ringtee osa M7 on ühtlasi ka kõige suurem ja kallim taristu, mille rajamises Tinni osales; selle ehitusmaksumus oli ligi kaks miljardit dollarit. Tähelepanuväärseks teeb aga M7 mitte ainult hind, vaid et teist temasugust põhimõtteliselt maailmas pole. Teelõigul M7 on 144 silda ja 38 viadukti ning see kulmineerub Austraalia keerukaima liitumisega järgmise kiirteega.

Tinn oli Austraalia Betoonteede Ühingu asutajaliige ja endine direktor, Rahvusvahelise Betoonteede Assotsiatsiooni liige ja Eesti Betooniühingu auliige.

Tunnustus
---------

* 1980 Reserve Force Decoration
* 2010 John Shaw kuldmedal
* 2011 Valgetähe V klassi teenetemärk
* 2012 Austraalia Betoonteede Ühingu auliige
* 2015 Member of the Order of Australia

Isiklikku
---------

Tema teine abikaasa (aastast 2000) oli Malle Tohver Tinni.

Arvo Tinni lemmikütlus oli: "Inseneridel ei ole probleeme – on ainult väljakutsed!"

Viited
------

1. 1 2 3 4 5 6 7 8  "IN MEMORIAM – Arvo Tinni (17.06.1935 – 17.01.2023)". *www.ehitusuudised.ee*. 25. jaanuar 2023. Vaadatud 27. jaanuaril 2023.`{{netiviide}}`: CS1 hooldus: url-status (link)
2. ↑  Meie Kodu nr 40, 20. okt. 2010, lk 1.
Hauad kalmistul.  
Foto: Robert Treufeldt, 25. juuni 2015
Kalmistu põikpeatee, taga on Kaansoo oja.  
Foto: Robert Treufeldt, 25. juuni 2015
**Kaansoo kalmistu** on kalmistu Suure-Jaani kihelkonnas Viljandimaal, tänapäevase haldusjaotuse järgi Kaansoo külas Põhja-Pärnumaa vallas Pärnu maakonnas.

Ajalugu
-------

Kaansoo õigeusu kogudus eraldati Suure-Jaani õigeusu kihelkonnast 1904. aastal, kalmistu asutati 1905. aastal. Kuna Kaansoo õigeusu kirik paiknes erinevates renditud hoonetes, pole üheselt määratletav, kui kaugel paiknes kalmistu õigeusu kirikust. Vähemalt üks kirik paiknes kohe kalmistu edelaküljel.

Kirjeldus
---------

Kalmistu paikneb Kaansoo oja paremal kaldal ja selle pindala on umbes 0,4 ha. Praegu (juuni 2015) on kalmistu kasutuses, see kuulub Põhja-Pärnumaa vallale ja on hooldatud.

Käsikirjad
----------

* Taavi Pae. "Eesti kalmistute kujunemine ja paiknemise seaduspärasused". // Magistritöö Tartu Ülikooli Geograafia Instituudis. Tartu 2002

Välislingid
-----------

* Kaansoo kalmistu kultuurimälestiste riiklikus registris Muuda Vikiandmetes
* Pärandkultuuri objekt: "Kaansoo kiriku asukoht" (930:KUL:003) Eesti looduse infosüsteemis
* Kalmistud Vändra valla kodulehel
* Vändra valla kalmistute kasutamise eeskiri
Maskeeritud MAS teise maailmasõja ajal Vahemerel
***Motoscafo armato silurante*** (itaalia keelest 'torpeedoga relvastatud kaater; lühendatult **MAS**) oli Itaalia torpeedokaatrite klass, mida kuninglik merevägi kasutas nii esimeses kui teises maailmasõjas. Algselt tähendas nimi MAS *motobarca armata SVAN* (ehk 'SVAN-i relvastatud mootorpaat', millest SVAN omakorda tähendas *Società Veneziana Automobili Navali* ('Veneetsia meresõidukite ühing')).

MAS-i veeväljasurve oli 20–30 tonni, meeskonna suurus 10 inimest ning kaater oli relvastatud kahe torpeedo, mitme raskekuulipilduja ja vahel 37- või 20-mm kahuriga.

Vaata ka
--------

* Decima Flottiglia MAS
* Mootortorpeedokaater
* S-Boot
* MTSM (mootortorpeedopaat)

Viited
------

1. ↑  Naval Weaponry: Italy's MAS Torpedo Boats

Välislingid
-----------

* Italian Navy site Pictures of MAS boats amongst other historical Italian ships
* "MAS, VAS and MS" , by Pierluigi Malvezzi in the "Regia Marina Italiana" website
* M.A.S. Marina Militare website
Noarootsi Püha Katariina kirik
Tornijalamile ehitatud matusekabel
Noarootsi Vabadussõja mälestussammas
**Noarootsi Püha Katariina kirik**; ka **Noarootsi kirik** on Eesti Evangeelsele Luterlikule Kirikule kuuluv kirik Hosby külas Lääne-Nigula vallas.

Kirikut kasutab EELK Noarootsi Püha Katariina kogudus.

Kirik oli olemas arvatavasti juba 13.–14. sajandil, kuid esimesi kirikuõpetajaid ja kiriklikku tegevust Noarootsis on kirjasõnas mainitud 16. sajandil, mil Noarootsi kihelkonna keskusena on nimetatud Noarootsi Püha Katariina kirikut.

Noarootsi kirik sai tugevalt kannatada Liivi sõjas. See taastati 17. sajandil ja sellest ajast pärineb ka kirikutorn. 18. sajandil ehitati erandliku lisandina tornijalami juurde matusekabel. Kirikul oli kolm 17. sajandil koguduse tugevnedes rajatud kabelit: Sutlepa kabel, Rooslepa kabel ja Osmussaare kabel.

Kiriku kantsli valmistas Elert Thiele 1656. aastal. Vaatamisväärsusteks on veel altariruumis asuv ristimisvaagen (1528), Ungru dolomiidist figuraalne barokkepitaaf koori idaseinal (1630, autor Haapsalus töötanud kujur Joachim Winter) ja kirikuruumi lääneosas asuv puitrõdu, mis on arvatavasti 17. sajandist ning on tahutud välja kirvega.

Kirikut ümbritsevas kirikuaias leidub huvitavaid vanu rõngasriste ja Noarootsi mõisnike hauamonumente. Samuti asub seal Noarootsi Vabadussõja mälestussammas, mis püstitati 1935. aastal, hävitati Nõukogude võimu ajal ja taastati 1990. aastal.

Vaata ka
--------

* Sutlepa kabel
* Rooslepa kabel
* Osmussaare kabel

Viited
------

1. 1 2 3  Eesti Kultuurimälestiste register
2. 1 2  Kirikud ja kogudus - Noarootsi Vallvalitsus. Vaadatud 11.08.2014.
3. ↑  Turismiweb.ee
4. ↑  "Noarootsi vald". Originaali arhiivikoopia seisuga 16. august 2011. Vaadatud 27. oktoobril 2011.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Noarootsi kirik** |

* Noarootsi kirik kultuurimälestiste riiklikus registris Muuda Vikiandmetes
**Arvutimaailm** oli esimene Eestis ilmuv infotehnoloogiaajakiri, see ilmus aastatel 1993–2012.

Ajaloost
--------

Arvutimaailma asutas aastal 1993 Eesti informaatikafond tehnikateadlase Ustus Aguri eestvedamisel. Ajakirja luues seati eesmärgiks jõuda laiema lugejaskonnani, kõigi elualadeni, kus on kokkupuuteid arvutitega. Arvutimaailma väljaandja oli aastatel 1997–2003 Eesti Informaatikakeskus ning seejärel Riigi Infosüsteemide Arenduskeskus.[*viide?*]

2005. aasta lõpus müüs Riigi Infosüsteemide Arenduskeskus ajakirja kirjastusele Presshouse, mis suunas ajakirja eeskätt infotehnoloogia ärikasutajale. Kodukasutajatele keskendus juba varem sama kirjastuse tehnoloogiaajakiri Digi.[*viide?*]

2012. aasta detsembris lõpetas Presshouse ajakirja Arvutimaailm väljaandmise. Viimase numbri ilmumisaeg on 21. detsember 2012.

### 2005–2012

Ajakiri ilmus kümme korda aastas. Vahele jäid jaanuar ja juuli. Arvutimaailm määratles end kui IT-proffidele suunatud ajakirja, mis annab ülevaate Eesti tehnoloogiasektoris toimuvast, vahendab IT-juhtidele kogemusi ning pakub uudiseid ja ärikasutajale suunatud toodete teste. Tiraaž oli 7000 eksemplari[*viide?*].

### 2013. aastast

Ajakirja Arvutimaailm veebi toimetamine ja väljaandmine anti 2013. aasta alguses üle MTÜ-le Reisijutud, mis jätkab arvutiuudiste, testide ja artiklite avaldamist Arvutimaailmas kajastatud teemadel. MTÜ Reisijutud juhatuse esimees on ajakirja viimane peatoimetaja Kaido Einama.

### 2017. aastast

Avaldab ajakiri Arvutimaailm regulaarselt videoülevaateid ja tootetutvustusi Youtubes, Arvutimaailma kanali alt. Arvutimaailma Videotoimetaja on Marko Habicht ning videod produtseerib ettevõte Must Post OÜ. 

2021 aastal oli Arvutimaailma Youtube kanal ainus regulaarse videosisuga tehnoloogiaväljaanne.

Peatoimetajad
-------------

Ajakirjal on olnud järgmised peatoimetajad:

* Ustus Agur – 1993–1996
* Tiit Rummo – 1996–2000
* Piret Tamm – 2000–2002
* Piret Frey – 2002–2005
* Alar Pardla – 2006
* Merlis Nõgene – 2006–2008
* Raigo Neudorf – 2008–2009
* Kaido Einama – 2009–2012

Viited
------

1. 1 2 3  "Ajakiri Arvutimaailm lõpetas ilmumise" Äripäev/IT-uudised, 03.01.2013 (vaadatud 8. jaanuaril 2012)
2. ↑  ""AM 10×10"". Originaali arhiivikoopia seisuga 3. juuli 2011. Vaadatud 18. jaanuaril 2010.
3. ↑  "Presshouse OÜ ostab ajakirja Arvutimaailm"
4. ↑  "Arvutimaailm". Originaali arhiivikoopia seisuga 7. oktoober 2013. Vaadatud 5. oktoobril 2013.
5. ↑  Arvutimaailma toimetus
6. ↑  MTÜ Reisijutud
7. ↑  "Arvutimaailma Youtube kanal".
8. ↑  "Must Post OÜ".
9. ↑  "20 aastat Arvutimaailma"

Välislingid
-----------

* Arvutimaailma koduleht
* Arvutimaailm Twitteris
* Arvutimaailm Facebookis
* Arvutimaailm Google Plusis
* Arvutimaailm Youtube kanal
* Arvutimaailma vanemad numbrid Issuus
* Arvutimaailma toimetuse blogi (suletud)
* "Riik müüb ajakirja Arvutimaailm" Postimees, 5. detsember 2005
|  |  |
| --- | --- |
|  |  *See artikkel räägib loomast; kaamel on ka teekummeli rahvapärane nimetus* |

---

**Kaamel** (*Camelus*) on sõraliste seltsi kuuluv perekond kõrbeloomi.

Kaamel on Aafrika, Lähis-Ida ja teiste Aasia maade kõrbeelanike jaoks väga tähtis loom. Kaamel kodustati juba 2000 aastat tagasi. Kõige rohkem on neid Gobi kõrbes. Nad on hindamatud koorma- ja sõiduloomad, sest suudavad kanda endaga samas kaalus koormat. Kõrbeelanikud saavad kaamelitest ka muud kasu: joovad nende piima, söövad liha, koovad kaamelivillast riideid. 

Kaamelite eluiga ulatub 30–40 aastani.

Nad suudavad olla nädalate viisi joomata. Kaamelid hoiavad end päikese suhtes teatud nurga all, et keha üle ei kuumeneks, nad higistavad vähem kui teised imetajad ning hoiavad seega väga palju vett kehas kokku ning see vähendab nende veetarvet. Küürus on tal rasvavarud, mida ta toidu- ja veepuudusel kasutab. Jõudes veeallika juurde, võib kaamel ära juua kuni 114 liitrit vett.

Liigid
------

* kaksküürkaamel ehk baktrian (*Camelus bactrianus*)
* üksküürkaamel ehk dromedar (*Camelus dromedarius*)

Kolm järgmist on välja surnud:

* †*Camelus gigas*
* †*Camelus hesternus*
* †*Camelus sivalensis*.

Välislingid
-----------

 Kaamel – pildid, videod ja helifailid Wikimedia Commonsis

|  |  |
| --- | --- |
|  | Tsitaadid Vikitsitaatides: **Kaamel** |
Noah Cyrus (2018)
**Noah Lindsey Cyrus** (sündinud 8. jaanuaril 2000 Nashville'is Tennessee osariigis) on USA laulja ja näitleja. Ta debüütsingel "Make Me (Cry)" koos inglise muusiku Labrinthiga ilmus 2016. aastal. Laul jõudis edetabelis Billboard Hot 100 46. kohale. Ta esimene stuudioalbum "The Hardest Part" anti välja 16. septembril 2022. aastal.

Ta on Tish ja Billy Ray Cyruse noorim tütar. Tal on kolm venda ja kaks õde, kellest tuntuim on õde Miley. 

Noah' esimene filmiroll oli juba kaheaastaselt, kui ta kehastas Gracie Hebertit oma isa telesarjas "Doc". Ta oli taustatantsija õe Miley 2009. aasta filmis "Hannah Montana: The Movie" ja mängis Disney Channeli sarja "Hannah Montana" (2006–2011) kuues jaos väikesi kõrvalosi. Tal oli roll 2008. aasta filmis "Mostly Ghostly: Who Let the Ghosts Out?". Tema esimene peaosa oli Jaapani joonisfilmi "Ponyo mäe otsas" (2008) ingliskeelses dubleeringus. Koos Frankie Jonasega (Kevin, Joe ja Nick Jonase noorem vend) laulis ta ka filmi tunnuslaulu ingliskeelset versiooni.

Filmograafia
------------

2003–2004 – "Doc" (Gracie Herbert 9 jaos)

2006–2010 – "Hannah Montana" (eri rollid 6 jaos)

2008 – "Mostly Ghostly: Who Let the Ghosts Out?" (*halloween*'i-kostüümis laps, väike kõrvalosa)

2008 – "Ponyo mäe otsas" (Ponyo, peaosa)
**MTÜ Eesti Loodusturismi Ühing** esindab loodusturismiga tegelevaid ettevõtjaid. MTÜ Eesti Loodusturismi Ühing teadvustab Eesti kui loodusriigi tähtsust, säilitab ja parandab selle mainet ning kuvandit. MTÜ asutati 20. veebruaril 2018 Märjamaa rahvamajas ja registreeriti sama aasta 5. märtsil.

MTÜ asutasid Eesti loodusturismiga tegelevad ettevõtted ja ettevõtjad: OÜ Viis aastaaega, OÜ Natourest, Naturum OÜ (Thea Perm ja Mati Kose), Kumari Reisid OÜ, Sea Kayaking Estonia OÜ, OÜ Estonian Nature, Kaks Hunti OÜ, Urban Pirate OÜ ja Peeter Vissak.

Liikmed
-------

Aivar Ruukel, Aivar Merila, Algirdas-Andrus Martsoo, Bert Rähni, Eleri Lopp-Valdma, Mariell Jüssi, Marika Mann, Marko Poolamets, Mati Kose, Peeter Vissak, Tarmo Pilving, Tauri Purkas ja Thea Perm.

Viited
------

1. ↑  "MTÜ Eesti Loodusturismi Ühingu krediidiraport". *Bisnode*. Bisnode Estonia AS. 5. märts 2018. Originaali arhiivikoopia seisuga 11. märts 2018.
2. ↑  "MTÜ Eesti Loodusturismi Ühingu avaleht". MTÜ Eesti Loodusturismi Ühing.
**Alex Len** (sünninimi **Oleksi Len**, ukraina keeles Олексій Лень; sündinud 16. juunil 1993 Antratsõtis) on Ukraina elukutseline korvpallur, kes mängib 2021. aastast NBA klubis Washington Wizards.

Karjäär
-------

Enne USA-sse Marylandi ülikooli siirdumist mängis Len hooajal 2010/11 Ukraina kõrgliigaklubis BC Dnipro, kellega võitis 2011. aastal Ukraina karika.

Len valiti 2013. aasta NBA *draft*'ist viiendana Phoenix Sunsi, kelle eest mängis ta NBA karjääri esimesed viis hooaega. Neist parimal, 2015/16. hooajal tõi Len Sunsi kasuks keskmiselt 9 punkti ja 7,6 lauapalli mängus.

2018. aasta augustis liitus Len Atlanta Hawksiga, kelle eest tõi pooleteise hooajaga keskmiselt 10,3 punkti ja 5,6 lauapalli mängus, kuni vahetati 2020. aasta veebruaris Sacramento Kingsi.

2020. aasta novembris siirdus Len Toronto Raptorsisse ja 2021. aasta jaanuaris edasi Washington Wizardsisse.

Saavutused
----------

* Ukraina karika võitja (2011)

Rahvuskoondis
-------------

Len debüteeris Ukraina koondises 2018. aastal, kui osales 2019. aasta maailmameistrivõistluste valikmängudes.

Välislingid
-----------

* Alex Len – NBA.com
* Alex Len – Basketball-Reference.com
**Kaalutlusõigus ehk diskretsioon** on haldusorganile seadusega antud volitus kaaluda otsustuse tegemist või valida erinevate otsustuste vahel.
Kaalutlusõigust tuleb teostada kooskõlas volituse piiride, kaalutlusõiguse eesmärgi ning õiguse üldpõhimõtetega, arvestades olulisi asjaolusid ning kaaludes põhjendatud huve. 

Kaalutlusõiguse teostamisel tuleb arvestada haldusakti andmise ja haldusakti kehtetuks tunnistamise tagajärgi isikule, haldusakti andmise menetluse põhjalikkust, haldusakti kehtetuks tunnistamise põhjuste olulisust ning nende seost isiku osalemisega haldusakti andmise menetluses ja isiku muu tegevusega, haldusakti andmisest möödunud aega ning muid tähtsust omavaid asjaolusid.

Eristatakse: 

* otsustusdiskretsioon (kas üldse otsust teha)
* valikudiskretsioon (milline õiguslik tagajärg valida)

Kaalutlusõiguse teostamisel on oluline silmas pidada:

* volituste piire, st õiguslike tagajärgede võimalusi, mida seadus ette näeb;
* kaalutlusõiguse eesmärki, st mis on seaduse üldiseks eesmärgiks ja miks konkreetses küsimuses on jäetud kaalutlusõigus;
* õiguse üldpõhimõtteid, st võrdne kohtlemine, proportsionaalsus jne;
* olulised asjaolud, st konkreetse juhtumi asjaolud (kergendavad, raskendavad);
* põhjendatud huvid (adressaadi, kolmandate isikute, avalikud huvid).

Viited
------

1. 1 2  *Haldusmenetluse seadus*
Saksa **4. Soomusarmee** (*4. Panzerarmee*) oli Teise maailmasõja ajal Saksa vägede koosseisu kuulunud väliarmee.

Ajalugu
-------

Formeeriti 17. veebruaril 1941 XVI motoriseeritud korpusest **Soomusgrupp 4** nime all. 1. jaanuaril 1942 nimetati ümber **4. Soomusarmeeks**. Osales Stalingradi lahingus 1942. aasta lõpus. Detsembrist 1942 kuni jaanuarini 1943 eksisteeris **armeegrupp Hoth** nime all. 1943. aasta suvel osales Kurski lahingus, rünnates Kurski eendit lõuna poolt. 1944. aasta jooksul taganes läbi Põhja-Ukraina Vislani. 1945. aasta Nõukogude armee talvepealetungi ajal taganes läbi Poola Ülem-Sileesiasse. Kapituleerus 8. mail 1945.

Komandörid
----------

* Erich Höppner (15.02.1941)
* Richard Ruoff (8.01.1942)
* Hermann Hoth (31.05.1942)
* Erhard Raus (26.11.1943)
* Walter Nehring (18.05.1944)
* Hermann Balck (5.08.1944)
* Fritz-Hubert Gräser (21.09.1944)

Allunud väeosad
---------------

19. juuni 1941:

* LVI motoriseeritud korpus
* XXXXI motoriseeritud korpus
* SS-diviis "Totenkopf"

4. detsember 1941:

* V korpus
* XXXXVI korpus
* XXXX korpus
* IX korpus
* VII korpus

5. aprill 1942:

* V korpus
* IX korpus
* VII korpus
* XX korpus

22. detsember 1942:

* LVII tankikorpus
* XXXXVIII korpus
* 16. motoriseeritud jalaväediviis

4. märts 1943:

* SS-tankikorpus
* LVII tankikorpus
* XXXXVIII tankikorpus

6. juuli 1943:

* LII korpus
* XXXXVIII tankikorpus
* II SS-tankikorpus

3. detsember 1943:

* LIX korpus
* XIII korpus
* XXXXVIII korpus
* XXXXII tankikorpus
* VII korpus
* XXIV tankikorpus

15. aprill 1944:

* XXXXII korpus
* XIII korpus
* XXXXVIII tankikorpus

13. oktoober 1944:

* LVI tankikorpus
* XXXXII korpus
* XXXXVIII tankikorpus

12. aprill 1945:

* V korpus
* Korpus Moser
* Tankikorpus "Gross-Deutschland"
* LVII tankikorpus

Välislingid
-----------

* *4. Panzerarmee* (saksa keeles)
|  |
| --- |
|  |
| Medalikohad |
| Maailmameistrivõistlused |
| **Pronks** | 2015 | jäähoki |

**Alexander Augustus Lyon** (sündinud 9. detsembril 1992 Baudette'is, Minnesota osariigis) on USA jäähokimängija, kes mängib NHL-i klubis Florida Panthers.

Aastatel 2011–2013 mängis ta United States Hockey League'i klubis Omaha Lancers. Aastatel 2013–2016 mängis ta Yale'i Ülikooli jäähokimeeskonnas.

2016. aasta aprillis sõlmis ta lepingu NHL-i klubiga Philadelphia Flyers. NHL-is debüteeris ta 1. veebruaril 2018 mängus New Jersey Devilsi vastu. Nelja hooajaga sai ta NHL-is Flyersi meeskonnas kirja 22 mängu. Ülejäänud ajal mängis ta American Hockey League'is Flyersi tütarklubis Lehigh Valley Phantoms.

2021. aasta juulis sõlmis ta üheaastase lepingu NHL-i klubiga Carolina Hurricanes. Hooajal 2021/22 osales ta NHL-is kahes mängus. Suurema osa ajast mängis ta AHL-is Hurricanesi tütarklubis Chicago Wolves. Wolvesis mängides tegi Lyon oma seni parima hooaja AHL-is, kui 30 mänguga lasi ta endale lüüa keskmiselt 2,16 väravat mängus – liigas oli ta selle näitaja poolest paremuselt teine väravavaht. Samal hooajal tuli ta Wolvesiga Calder Cup'i võitjaks. Hooaja lõpus pälvis Lyoni AHL-i hooaja parimale väravavahile antava Harry "Hap" Holmes Memorial Award'i.

2022. aasta juulis sõlmis ta lepingu Florida Panthersiga. Pool 2022/23 põhihooajast mängis ta AHL-is Panthersi tütarklubis Charlotte Checkers. Panthersi meeskonnas debüteeris ta NHL-is 2023. aasta jaanuaris ning sai põhihooajal 14 mänguga kirja üheksa võitu. 17. aprillil 2023 osales Lyon oma esimeses NHL-i väljalangemismängude mängus, kui esimese vooru esimeses mängus kaotati Boston Bruinsile tulemusega 1:3.

USA jäähokikoondise varuväravavahina osales ta 2015. aasta maailmameistrivõistlustel, kus võideti pronksmedal.

Viited
------

1. ↑  "Flyers agree to terms with goaltender Alex Lyon". *flyers.nhl.com*. Originaali arhiivikoopia seisuga 7. aprill 2016. Vaadatud 6. aprillil 2016.
2. ↑  "Lyon signs with Carolina Hurricanes". WFMZ-TV. 30. juuli 2021. Originaali arhiivikoopia seisuga 31. juuli 2021. Vaadatud 30. juulil 2021.
3. ↑   (vaadatud 18.4.2023)
4. ↑
5. ↑  Alex Lyon Game by Game Stats and Performance. espn.com. Vaadatud 18.4.2023
6. ↑  "Despite Loss to Bruins, Florida Panthers Still Confident In Alex Lyon". floridahockeynow.com. 18.4.2023. Vaadatud 18.4.2023

Välislingid
-----------

 Alex Lyon – pildid, videod ja helifailid Wikimedia Commonsis
* Alex Lyon NHL.com lehel
* Alex Lyon hockeydb.com lehel

| * v
* r
Detroit Red Wings |
| --- |
| 
**Väravavahid**: Magnus Hellberg **·** Ville Husso |
| 
**Kaitsjad**: Ben Chiarot **·** Robert Hägg **·** Gustav Lindström **·** Olli Määttä **·** Jordan Oesterle **·** Mark Pysyk **·** Moritz Seider **·** Jake Walman |
| 
**Ründajad**: Jonatan Berggren **·** Alex Chiasson **·** Andrew Copp **·** Austin Czarnik **·** Adam Erne **·** Robby Fabbri **·** Dominik Kubalík **·** Dylan Larkin **·** David Perron **·** Michael Rasmussen **·** Lucas Raymond **·** Pius Suter **·** Joe Veleno **·** Filip Zadina |
Alex Teixeira 2015. aastal Donetski Šahtari mängijana
**Alex Teixeira Santos** (sündinud 6. jaanuaril 1990 Duque de Caxiases) on Brasiilia jalgpallur, kes mängib ründaja või ründava poolkaitsjana Brasiliia kõrgliigaklubis Vasco da Gama

Ta alustas Vasco da Gamas ka klubikarjääri. Vasco da Gama noortesüsteemiga liitus ta 1999. aastal. Klubi põhimeeskonnas debüteeris ta Brasiilia kõrgliigas 2008. aastal ning lõi liigas 29 mänguga viis väravat.

Aastatel 2010–2016 mängis Teixeira Ukraina kõrgliigaklubis Donetski Šahtar, kellega tuli Ukraina meistriks viis korda. Hooajal 2014/15 oli Teixeira koso Eric Bicfalviga Ukraina kõrgliiga suurim väravakütt (17 väravat). 2015. aastal valiti Teixeira Ukraina kõrgliiga aasta parimaks mängijaks. Kuigi ta lahkus Šahtarist hooaja 2015/16 keskel, oli ta hooaja esimese poolega löönud liigas 22 väravat, mis oli piisav selleks, et ta jäi liigas hooaja lõpuni suurimaks väravalööjaks.

2016. aasta jaanuaris soovis Inglismaa klubi Liverpool osta Teixeira 32 miljoni euro (24,6 miljoni naelsterlingi) eest, kuid Šahtar keeldus sellest tehingust. Selle asemel siirdus ta 50 miljoni euro eest Hiina kõrgliigaklubisse Jiangsu Suning. Sellega sai ta kõige kallimaks Aasiasse siirdunud jalgpalluriks. Jiangsu Suningis mängis Teixeira viis hooaega, kõige edukam oli 2019. aasta, mil ta lõi Hiina kõrgliigas 18 väravat.

Hooajal 2021/22 mängis Teixeira Türgi kõrgliigaklubis Beşiktaş. Pärast seda naasis ta Vasco da Gamasse.

Aastatel 2005–2009 mängis Teixeira Brasiilia noortekoondistes. 2009. aasta juunioride maailmameistrivõistlustel saavutas ta Brasiilia kuni 20-aastaste kondisega teise koha. Teixeira lõi turniiril kolm väravat ja pälvis Hõbepalli auhinna.

Saavutused
----------

Donetski Šahtar
* Ukraina kõrgliiga: 2009–10, 2010–11, 2011–12, 2012–13, 2013–14
* Ukraina karikas: 2010–11, 2011–12, 2012–13
* Ukraina superkarikas: 2010, 2012, 2013, 2014, 2015

Jiangsu Suning
* Chinese Super League: 2020

Beşiktaş
* TFF Süper Kupa: 2021

Viited
------

1. ↑  "Alex Teixeira: Shakhtar midfielder in 50m euro move to China". BBC Sport. 5. veebruar 2016. Vaadatud 23. veebruaril 2016.
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

 |  |
|  |

 |
| Hollandi kaitse |

**Hollandi kaitse** on maleavang, mis algab käikudega d4 ja f5. Avang liigitatakse poolkinniste avangute hulka.
Jäätmejaam Räpinas
**Jäätmejaam** (ka: *jäätmekeskus*) on spetsiaalselt rajatud ja tehniliselt varustatud jäätmekäitluskoht (detailplaneeringu ja projekti järgi), kuhu on paigutatud taaskasutatavate jäätmete kogumiseks ja esmaseks töötlemiseks kogumiskonteinerid, sh ohtlike jäätmete kogumiskonteiner. 

Jäätmejaamas on ka olmehoone ning toimub kasutuskõlblike ja suurjäätmete (mööbli, kodumasinate, majatarvete, riietusesemete jms) kogumine ja jaotamine. Jäätmejaamas võib kompostida orgaanilisi jäätmeid. 

Võrreldes jäätmepunktiga on jäätmejaama teeninduspiirkond suurem (üks jäätmejaam võib hõlmata omavalitsuse erinevaid piirkondi, tervet omavalitsust, tervet maakonda) ning seal toimub ka jäätmete käitlemine. 

Jäätmejaamas võidakse vastu võtta ka ettevõtetes liigiti kogutuid jäätmeid. Jäätmejaama on võimalik
ehitada laadimis- ja/või sorteerimisjaamana.

Vaata ka
--------

* jäätmekäitluskeskus

Viited
------

1. ↑  Kullamaa valla jäätmekava kehtestamine. Elektrooniline Riigi Teataja (eRT). KO, 19.07.2005, 186, 1871  (vaadatud 30.01.2009)

Kirjandus
---------

* Kullamaa valla jäätmekava kehtestamine. Elektrooniline Riigi Teataja (eRT). KO, 19.07.2005, 186, 1871  (vaadatud 30.01.2009)
Alex Tuch (2023)
**Alex Daniel Tuch** (sündinud 1. aprillil 1996 Syracuse'is New Yorgi osariigis) on USA jäähokimängija, kes mängib NHL-i klubis Buffalo Sabres ründajana paremäärel.

Aastatel 2014–2016 mängis ta kaks hooaega Boston College'i jäähokimeeskonnas.

2014. aastal valis Minnesota Wild ta NHL-i *draft* '​is 18. valikuna. 2016. aasta aprillis sõlmis ta Wildiga kolmeaastase lepingu. Hooajal 2016–17 asus ta mängima American Hockey League'i klubis Iowa Wild, mis on Minnesota Wildi noorteklubi. NHL-is debüteeris Tuch 4. veebruaril 2017 mängus Vancouver Canucksi vastu.

2017. aasta juunis liitus ta Vegas Golden Knightsiga. 15. oktoobril 2017 toimunud mängus Boston Bruinsi vastu lõi ta oma esimese värava NHL-is. Samal hooajal jõudis ta Golden Knightsiga Stanley karikavõistluste finaali, kus kaotati Washington Capitalsile mängudega 1:4. 2018. aasta oktoobris pikendas Tuch Golden Knightsiga lepingut seitsme aasta võrra.

2021. aasta juulis tehti talle õlalõikus, mille tõttu jäi ta hooaja 2021–22 algust kõrvale.

2021. aasta novembris kaubeldi Tuch Golden Knightsist Buffalo Sabresi.

2014. aastal tuli Tuch USA kuni 18-aastaste koondisega omaealiste maailmameistriks.

Viited
------

1. ↑  "Vegas Golden Knights Sign Forward Alex Tuch To Seven-Year Extension". NHL.com. 19.10.2018. Vaadatud 10.10.2018
2. ↑  "Golden Knights' Alex Tuch: Out six months after surgery". cbssports.com. 30.7.2021. Vaadatud 30.12.2021
3. ↑  "Sabres acquire Krebs, Tuch, picks in trade with Vegas for Eichel". nhl.com. 4.11.2021. Vaadatud 30.12.2021

Välislingid
-----------

* Alex Tuch NHL.com lehel
* Alex Tuch hockeydb.com lehel

| * v
* r
Buffalo Sabres |
| --- |
| 
**Väravavahid**: Craig Anderson **·** Eric Comrie **·** Ukko-Pekka Luukkonen |
| 
**Kaitsjad**: Jacob Bryson **·** Kale Clague **·** Rasmus Dahlin **·** Henri Jokiharju **·** Ilja Ljubuškin **·** Lawrence Pilut **·** Owen Power **·** Mattias Samuelsson **·** Riley Stillman |
| 
**Ründajad**: Dylan Cozens **·** Zemgus Girgensons **·** Jordan Greenway **·** Vinnie Hinostroza **·** Tyson Jost **·** Peyton Krebs **·** Casey Mittelstadt **·** Kyle Okposo (*C*) **·** Victor Olofsson **·** JJ Peterka **·** Jack Quinn **·** Jeff Skinner **·** Tage Thompson **·** Alex Tuch |
|  |  |
| --- | --- |
|  |  *See artikkel räägib piiratud inimtegevusega alast; Kristiina Ehini luulekogu kohta vaata artiklit Kaitseala (luulekogu)* |

---

**Kaitseala** on ala, kus inimtegevus on piiratud, harva ka keelatud ((loodus)reservaadid). Kaitsealad on loodud mingi territooriumi looduse- või/ja kultuuripärandi säilitamiseks, kaitsmiseks, taastamiseks, uurimiseks ja tutvustamiseks.

Eesti kaitsealad
----------------

 *Pikemalt artiklis  Eesti kaitsealad*
Eestis on 4 peamist tüüpi kaitsealasid: rahvuspargid, looduskaitsealad ja maastikukaitsealad ehk looduspargid ja programmialad. Neis eristatakse loodusreservaate, sihtkaitse- ja piiranguvööndeid.

Samuti on Eestis moodustatud sookaitsealad, veekaitseala, biosfääri-kaitseala, Ramsari alad, Natura alad. Eesti Looduskaitseseadus 2004  toob välja küll vaid osa neist.

IUCNi kaitsealade klassifikatsioon
----------------------------------

Rahvusvaheline Looduskaitseliit (IUCN) on inimmõju suurust ja alade (sh elupaikade) kasutamise intensiivsust arvestades välja töötanud 6-kategoorialise kaitsealade klassifikatsiooni (Davey 1998; WRI 2000):

1. loodusreservaadid ja metsiku loodusega alad
2. rahvuspargid
3. loodusmälestised ja üksikobjektid
4. elupaiga või liigi kaitsealad
5. kaitstavad maastikud
6. loodusvarade kaitsealad

Vaata ka
--------

* kaitsealade võrgustik
* merekaitseala
* Ramsari rahvusvahelise tähtsusega märgalad
* ressursikaitseala
* SLOSS-vaidlus

Viited
------

1. ↑   Davey, A. G. (1998). *National System Planning for Protected Areas*. IUCN. World Conservation Union, Gland, Šveits
2. ↑   WRI (World Resources Institute). (2000). *World Resources 2000–2001: People and ecosystems: The fraying web of life*. World Resources Institute, Washington D.C.
Alex Pritchard 2014. aastal Brentfordi särgis
**Alex David Pritchard** (sündinud 3. mail 1993 Orsettis) on Inglismaa jalgpallur, kes mängib ründava poolkaitsjana Inglismaa esiliigaklubis Sunderland.

Ta alustas klubikarjääri Tottenham Hotspuris. Profidebüüdi tegi ta hooajal 2012/13 Inglismaa esiliigaklubis Peterborough United, kus ta mängis laenul. Tottenham Hotspuri meeskonnas debüteeris ta Inglismaa kõrgliigas hooaja viimases mängus 11. mail 2014 Aston Villa vastu. Pärast seda mängis ta Tottenham Hotspuris veel vaid korra. Ülejäänud ajal oli ta peamiselt laenul teistes klubides: hooajal 2013/14 Inglismaa tugevuselt kolmanda liiga klubis Swindon Town, hooajal 2014/15 Inglismaa esiliigaklubis Brentford ja hooajal 2015/16 Inglismaa kõrgliigaklubis West Bromwich Albion. Silmapaistva hooaja tegi ta Brentfordis, kui lõi hooaja jooksul liigas 11 väravat ning valiti lõpuks esiliiga hooaja sümboolsesse koosseisu ja mängijate poolt Brentfordi hooaja parimaks mängijaks.

2016. aasta augustis sõlmis ta nelja-aastase lepingu Inglismaa esiliigaklubiga Norwich City. 2018. aasta jaanuaris siirdus ta Inglismaa kõrgliigaklubisse Huddersfield Town. 11. veebruaril 2018 lõi Pritchard mängus Bournemouthi vastu oma esimese värava Inglismaa kõrgliigas.

2021. aasta juulis liitus ta Sunderlandiga.

Aastatel 2013–2015 mängis Pritchard Inglismaa noortekoondistes. 2013. aastal osales ta Inglismaa kuni 20-aastaste koondisega juunioride maailmameistrivõistlustel.

Viited
------

1. ↑  "Alex Pritchard joins City". Norwich City F.C. 4. august 2016. Originaali arhiivikoopia seisuga 4. august 2016. Vaadatud 4. augustil 2016.
2. ↑  "TRANSFER: ALEX PRITCHARD JOINS HUDDERSFIELD TOWN". Huddersfield Town Football Club. 12. jaanuar 2018.
3. ↑  "Alex Pritchard: Huddersfield Town sign Norwich City midfielder for undisclosed fee". *BBC Sport*. 12. jaanuar 2018.
4. ↑  "Alex Pritchard: Sunderland sign ex-Huddersfield Town midfielder on two-year deal". BBC. 9. juuli 2021. Vaadatud 24. novembril 2021.